title: Sklep Izvršnega Odbora z dne 28. aprila 1999 o izboljšanju policijskega sodelovanja pri preprečevanju in odkrivanju kaznivih dejanj (SCH/Com-ex (99)18)

text:
Pomembno pravno obvestilo

|

41999D0018

Uradni list L 239 , 22/09/2000 str. 0421 - 0423

		Sklep Izvršnega Odboraz dne 28. aprila 1999o izboljšanju policijskega sodelovanja pri preprečevanju in odkrivanju kaznivih dejanj(SCH/Com-ex (99)18)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 39 zgoraj navedene konvencije,v želji nadaljevati prizadevanje za izboljšanje pogojev čezmejnega policijskega sodelovanja,ob upoštevanju sklepa Izvršnega odbora z dne 16. decembra 1998 (Doc. SCH/Com-ex (98)51 Rev 3),SKLENIL:Odobrijo se načela policijskega sodelovanja pri preprečevanju in preiskovanju kaznivih dejanj, določena v zabeležki predsedstva (Doc. SCH/I (98)75 Rev 5) z dne 28. aprila 1999.Luxembourg, 28. aprila 1999PredsednikC. H. Schapper--------------------------------------------------SCH/I (98)75 Rev. 5Predmet: Uporaba člena 39 Konvencije: izboljšanje policijskega sodelovanja pri preprečevanju in preiskovanju kaznivih dejanjNemško predsedstvo si prizadeva izboljšati policijsko sodelovanje med državami pogodbenicami pri preiskovanju kaznivih dejanj. Na sestanku skupine I dne 14. septembra 1998 je predsedstvo predložilo zabeležko, ki opredeljuje probleme in možne rešitve (SCH/I (98)55 Rev.).Vse delegacije so se strinjale, da je mogoče veliko storiti za odpravo pomanjkljivosti pri policijskem sodelovanju na področju preiskovanja kaznivih dejanj, če bi se določbe Schengenske konvencije razlagale enotno in uporabljale v skladu z njenimi cilji.Pogodbenice se strinjajo, da izboljšano policijsko sodelovanje pri preiskovanju kaznivih dejanj ne sme vplivati na pooblastila sodnih organov.Naslednje rešitve so izvedljive kratkoročno:1. SeznamZa namen uporabe člena 39 Schengenske konvencije ter izboljšanja preiskovanja in preprečevanja kaznivih dejanj lahko policijske sile schengenskih držav izmenjujejo informacije pod pogojem:- da za izmenjavo informacij niso potrebni prisilni ukrepi,- da je izmenjava informacij dopustna po nacionalni zakonodaji zaprošene pogodbenice in da načrtovane dejavnosti niso izključna domena sodnih organov ali je zanje potrebno njihovo soglasje.Izboljšave pri preiskovanju in preprečevanju kaznivih dejanj bodo dosežene s sodelovanjem med policijskimi silami schengenskih držav brez vključevanja sodnih organov, če se pojavijo razlogi za sum ali konkretna nevarnost, zlasti na primer s spodaj navedenimi ukrepi. Seznam ni izčrpen in izvajanje omenjenih ukrepov je predmet njihove dopustnosti po nacionalni zakonodaji zaprošene države in države prosilke:- ugotavljanje istovetnosti lastnikov in voznikov vozil,- poizvedbe o vozniških dovoljenjih,- ugotavljanje, kje oseba trenutno je in kje je njeno prebivališče,- ugotavljanje istovetnosti telekomunikacijskih naročnikov (telefon, telefaks in internet), če je ta informacija javno dostopna,- pridobivanje informacij od oseb, ki jih dajejo policiji na prostovoljni podlagi [1],- ugotavljanje istovetnosti oseb,- prenos informacij iz policijskih zbirk podatkov ali arhivov ob upoštevanju veljavnih zakonskih določb, ki urejajo varstvo podatkov,- priprava načrtov in usklajevanje poizvedbenih ukrepov in začetek nujnih poizvedb (neodvisno od poizvedb v SIS),- ugotavljanje izvora blaga, zlasti orožja in vozil (ugotavljanje prodajnih poti),- preverjanje dokaznega gradiva (kakor je škoda na vozilih po nesrečah, po katerih voznik pobegne, izbrisi v dokumentih itd.).Schengenske države se lahko v skladu s členom 39 Schengenske konvencije dogovorijo s posamezno ali vsemi pogodbenicami o določitvi dodatnih območij, na katerih lahko policija zagotovi medsebojno sodelovanje brez vključevanja sodnih organov.2. Uporaba sodnega soglasja s pridržkom (člen 39(2))Takojšnja uporaba informacij kot dokaznega gradiva v kazenskih postopkih je mogoča le, če zaprošena pogodbenica poleg prošnje policije ne zahteva formalnih zaprosil za pravno pomoč. Pičla sredstva za kazenski pregon se morajo uporabljati za reševanje nujnih problemov preprečevanja kaznivih dejanj, ne pa da se po nepotrebnem tratijo zaradi zahteve po soglasju.Člen 39(2) v nobeni točki ne določa, da je treba od sodnih organov pridobiti pooblastilo za predložitev dokumentov kot dokaznega gradiva. Postopek za pridobitev pooblastila je zato zadeva, ki jo določijo pogodbenice.Schengenske države se strinjajo, da lahko policija in sodni organi pošiljajo prošnje za pooblastilo in dokumente, ki izhajajo iz obravnavanja takšnih prošenj, s kakršnimi koli sredstvi, ki omogočajo hitro pošiljanje, če pošiljanje zagotavlja pisno sled za avtorjem dokumenta (na primer telefaks ali elektronska pošta).3. Poenostavitev postopkovKazenske preiskave se lahko zlasti v nujnih primerih pospešijo tudi s poenostavitvijo postopkov. To ponazarjajo dvostranski sporazumi med schengenskima državama, pri čemer na pobudo sodnih organov policijski organi sodelujejo neposredno z zagotavljanjem medsebojne pomoči s policijskimi pogovori, preiskavami in zasegom predmetov, če bi bila zamuda nevarna.Pogodbenice bodo pregledale izkušnje, pridobljene s tem ali podobnimi sporazumi, da bi ugotovile, ali je mogoče oblikovati ustrezne vse schengenske postopke.[1] Po nacionalni zakonodaji Avstrije, Nemčije in Nizozemske se uporablja načelo prostovoljnih pogovorov s policijo.--------------------------------------------------


title: Sklep št. U2 z dne 12. junija 2009 o področju uporabe člena 65(2) Uredbe (ES) št. 883/2004 Evropskega parlamenta in Sveta o pravici do dajatev za brezposelnost popolnoma brezposelnih oseb, ki niso obmejni delavci in ki so med zadnjim obdobjem zaposlitve ali samozaposlitve stalno prebivale na ozemlju države članice, ki ni pristojna država članica (Besedilo velja za EGP in za sporazum ES/Švica)

text:
               24.4.2010

               SL

               Uradni list Evropske unije

               C 106/43

         SKLEP št. U2
   z dne 12. junija 2009
   o področju uporabe člena 65(2) Uredbe (ES) št. 883/2004 Evropskega parlamenta in Sveta o pravici do dajatev za brezposelnost popolnoma brezposelnih oseb, ki niso obmejni delavci in ki so med zadnjim obdobjem zaposlitve ali samozaposlitve stalno prebivale na ozemlju države članice, ki ni pristojna država članica
   (Besedilo velja za EGP in za sporazum ES/Švica)
   2010/C 106/12
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnost i (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju člena 65(2) in (5) Uredbe (ES) št. 883/2004,
   ob upoštevanju naslednjega:

               (1)

               Člen 65 Uredbe (ES) št. 883/2004 določa posebna pravila o dodelitvi in plačilu dajatev za brezposelnost brezposelnim osebam, ki so med zadnjo dejavnostjo zaposlenih ali samozaposlenih oseb stalno prebivale v državi članici, ki ni pristojna država.

               (2)

               Odločilni dejavnik za uporabo člena 65 navedene uredbe v celoti je dejstvo, da so zadevne osebe med zadnjim obdobjem zaposlitve ali samozaposlitve stalno prebivale v državi članici, ki ni država članica, katere zakonodaja je zanje veljala, in ki ne ustreza nujno državi članici, v kateri so bile te osebe zaposlene ali samozaposlene.

               (3)

               V skladu z opredelitvijo iz člena 1(j) navedene uredbe izraz „stalno prebivališče“ pomeni kraj, v katerem oseba običajno prebiva, pri čemer je izraz „začasno bivanje“ v točki (k) navedenega člena opredeljen kot začasno prebivališče.

               (4)

               Člen 11 Uredbe (ES) št. 987/2009 opredeljuje merila za določitev stalnega prebivališča, če se stališče nosilcev dveh ali več držav članic o tem razlikuje.

               (5)

               Iz člena 1(f) Uredbe (ES) št. 883/2004 izhaja, da imajo obmejni delavci stalno prebivališče v državi, ki ni država opravljanja njihove poklicne dejavnosti, ki je na podlagi člena 11(3)(a) navedene uredbe pristojna država, in da zato takšne delavce nedvomno zajema člen 65 navedene uredbe.

               (6)

               Kategorije oseb iz člena 11(4) in člena 13 navedene uredbe in osebe, za katere se uporablja sporazum iz člena 16 navedene uredbe, lahko v nekaterih primerih stalno prebivajo v državi članici, ki ni država, opredeljena kot pristojna v skladu s temi členi.

               (7)

               Določitev države, v kateri imajo osebe iz teh kategorij stalno prebivališče, je treba proučiti za vsak primer posebej, pri čemer je treba za osebe iz člena 13(1)(a) in 13(2)(a) Uredbe (ES) št. 883/2004 to storiti za namene njihove pripadnosti.

               (8)

               V skladu s členom 65(5) Uredbe (ES) št. 883/2004 se odgovornost za plačilo dajatev prenese s pristojne države na državo stalnega prebivališča, če je zadevna oseba na razpolago službam za zaposlovanje slednje države.

               (9)

               Čeprav je to zdaj v primeru obmejnih delavcev in nekaterih kategorij, ki prav tako ohranijo tesno povezavo s svojimi matičnimi državami, sprejemljivo, ne bi bilo več sprejemljivo, če bi se zaradi preširoke razlage pojma „stalno prebivališče“ področje uporabe člena 65 Uredbe (ES) št. 883/2004 razširilo, da bi vključevalo vse osebe, ki so precej stabilno zaposlene ali samozaposlene v državi članici in so pustile svoje družine v matični državi.
               V skladu s pogoji iz člena 71(2) Uredbe (ES) št. 883/2004 –

         SKLENILA:

               1.

               Člen 65(5) Uredbe (ES) št. 883/2004 se uporablja zlasti za:

                           a)

                           osebe iz člena 11(4) navedene uredbe;

                           b)

                           osebe iz člena 13 navedene uredbe, ki običajno opravljajo dejavnosti na ozemlju dveh ali več držav članic;

                           c)

                           osebe, za katere se uporablja sporazum iz člena 16(1) navedene uredbe,

                     če so med opravljanjem zadnje poklicne dejavnosti stalno prebivale v državi članici, ki ni pristojna država.

               2.

               Osebe iz odstavka 1, za katere je med opravljanjem zadnje poklicne dejavnosti veljala zakonodaja države članice, ki ni država kraja opravljanja dejavnosti zaposlene ali samozaposlene osebe, so upravičene do dajatev v skladu z določbami zakonodaje države stalnega prebivališča, kot če bi zanje prej veljala navedena zakonodaja.

               3.

               Za uporabo tega sklepa se država stalnega prebivališča določi v skladu s členom 11 Uredbe (ES) št. 987/2009.

               4.

               Ta sklep se objavi v Uradnem listu Evropske unije. Uporablja se od dneva začetka veljavnosti Uredbe (ES) št. 987/2009.

            Predsednica Upravne komisije

         Gabriela PIKOROVÁ

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.


title: 2012/808/SZVP: Sklep Političnega in varnostnega odbora Atalanta/4/2012 z dne 18. decembra 2012 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               21.12.2012

               SL

               Uradni list Evropske unije

               L 352/46

         SKLEP POLITIČNEGA IN VARNOSTNEGA ODBORA ATALANTA/4/2012
   z dne 18. decembra 2012
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2012/808/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO)za sprejemanje sklepov o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik operacije EU).

               (2)

               PVO je 15. junija 2011 sprejel Sklep Atalanta/2/2012 (2), s katerim je kontraadmirala Duncana POTTSA imenoval za poveljnika sil EU.

               (3)

               Združeno kraljestvo je predlagalo, da kontraadmirala Duncana POTTSA nadomesti kontraadmiral (imenovani) Robert TARRANT.

               (4)

               Vojaški odbor EU ta predlog podpira.

               (5)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral (imenovani) Robert TARRANT je od 16. januarja 2013 imenovan za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Sklep Atalanta/2/2011 z dne 15. junija 2011 se razveljavi.
   Člen 3
   Ta sklep začne veljati 16. januarja 2013.

      V Bruslju, 18. decembra 2012

            Za Politični in varnostni odbor

            Predsednik

         O. SKOOG

      (1)  UL L 301, 12.11.2008, str 33.

      (2)  UL L 158, 16.6.2011, str. 36.


title: 2014/577/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske agencije za kemikalije za proračunsko leto 2012

text:
               5.9.2014

               SL

               Uradni list Evropske unije

               L 266/201

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske agencije za kemikalije za proračunsko leto 2012
   (2014/577/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za kemikalije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1907/2006 Evropskega Parlamenta in Sveta o ustanovitvi Evropske agencije za kemikalije (4), zlasti člena 97 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0229/2014),

               1.

               podeli razrešnico izvršnemu direktorju Evropske agencije za kemikalije glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za kemikalije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 97.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 396, 30.12.2006, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2006/841/ES: Sklep Evropskega parlamenta z dne 27. aprila 2006 o pripravi zaključnega računa Evropske fundacije za usposabljanje za proračunsko leto 2004

text:
               6.12.2006

               SL

               Uradni list Evropske unije

               L 340/118

         SKLEP EVROPSKEGA PARLAMENTA
   z dne 27. aprila 2006
   o pripravi zaključnega računa Evropske fundacije za usposabljanje za proračunsko leto 2004
   (2006/841/ES)
   EVROPSKI PARLAMENT,

               —

               ob upoštevanju letnega zaključnega računa Evropske fundacije za usposabljanje za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2004 z odgovori Fundacije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje (4) in zlasti člena 11 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0102/2006),

               1.

               upošteva naslednje podatke iz računovodskih izkazov Evropske fundacije za usposabljanje za proračunski leti 2004 in 2003; izvrševanje proračuna za proračunski leti 2004 in 2003
               Izvrševanje proračuna za proračunski leti 2004 in 2003 (6)

                           (v 1000 EUR)

                           2004

                           2003

                           Prihodek

                           Subvencije Komisije

                           17 600

                           18 100

                           Drugi dajalci

                           800

                           523

                           Razni prihodki

                           80

                           17

                           Finančni prihodki

                           —

                           —

                              Skupaj prihodki (a)

                              18 480

                              18 640

                           Odhodki

                           Osebje – Naslov I proračuna

                           Plačila

                           11 122

                           10 771

                           Prenesena sredstva

                           123

                           329

                           Administracija – Naslov II proračuna

                           Plačila

                           1 213

                           1 076

                           Prenesena sredstva

                           247

                           310

                           Poslovno delovanje – Naslov III proračuna

                           Plačila

                           3 449

                           3 396

                           Prenesena sredstva

                           1 168

                           1 087

                           Namenski prihodki

                           Plačila

                           260

                           237

                           Prenesena sredstva

                           540

                           286

                              Skupaj odhodki (b)

                              18 122

                              17 492

                              Izid proračunskega leta (a-b)

                              358

                              1 148

                           Preneseni saldo iz prejšnjega proračunskega leta

                           - 1 318

                           - 2 155

                           Prenesena in preklicana sredstva

                           204

                           375

                           Povračila Komisiji

                           0

                           - 703

                           Tečajne razlike

                           - 4

                           17

                              Saldo proračunskega leta

                              - 759

                              - 1 318

               2.

               potrdi zaključni račun Evropske fundacije za usposabljanje za proračunsko leto 2004;

               3.

               naroči predsedniku, naj ta sklep posreduje direktorju Evropske ustanove za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 36.

      (2)  UL C 332, 28.12.2005, str. 75.

      (3)  UL L 248, 16.9.2002, str. 1.

      (4)  UL L 131, 23.5.1990, str. 1. Uredba, kakor je bila nazadnje spremenjena z Uredbo (ES) št. 1648/2003 (UL L 245, 29.9.2003, str. 22).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  Račun bilance prihodkov in odhodkov upoštevata le posebne aktivnosti fundacije: ne vključujeta programov, ki se upravljajo v imenu Komisije.
    ---documentbreak---

               6.12.2006

               SL

               Uradni list Evropske unije

               L 340/120

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Evropske fundacije za usposabljanje za proračunsko leto 2004
   EVROPSKI PARLAMENT,

               —

               ob upoštevanju letnega zaključnega računa Evropske fundacije za usposabljanje za proračunsko leto 2004 (1),

               —

               ob upoštevanju poročila Računskega sodišča o letnem računovodskem izkazu Evropske fundacije za usposabljanje za proračunsko leto 2004 z odgovori Fundacije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje (4) in zlasti člena 11 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0102/2006),

               A.

               ker je Računsko sodišče – če ne upoštevamo dejstva, da odhodki, nastali v okviru programov Tempus, niso bili vključeni – navedlo, da je pridobilo razumno zagotovilo, da so bili računovodski izkazi za proračunsko leto, ki se je končalo 31. decembra 2004, zanesljivi, in da so z njimi povezane transakcije kot celota bile zakonite in pravilne,

               B.

               ker je Računsko sodišče navedlo, da je pridobilo razumna zagotovila od vseh agencij, razen izrecnih pridržkov, izraženih za proračunsko leto 2004 glede Evropske agencije za obnovo, Evropskega centra za razvoj poklicnega usposabljanja, Evropske fundacije za usposabljanje, Evropskega centra za spremljanje rasizma in ksenofobije ter Evropske agencije za varnost hrane,

               C.

               ker je 12. aprila 2005 Parlament podelil razrešnico direktorju glede izvrševanja proračuna Fundacije za proračunsko leto 2003 (6) in je v svoji resoluciji s pripombami, ki spremlja sklep Parlamenta o razrešnici (7), med drugim opozoril, da je Računsko sodišče znova opomnilo Fundacijo, ker v svojih računovodskih izkazih ni ustrezno predstavila odhodkov, povezanih s programom Tempus, ter pričakuje, da bo v letnem poročilu o delu v letu 2004 v celoti obveščen o rešitvi, o kateri se je sporazumela s Komisijo, v zvezi z ustreznim predstavljanjem teh odhodkov v računovodskih izkazih,

               1.

               opozarja, da Parlament na podlagi člena 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje proračunska in neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov, ne iz proračuna, medtem ko drugi organi, ki ne prejemajo subvencij iz proračuna, za to niso odgovorni; potrjuje načelo, da morajo vse agencije Skupnosti, naj prejemajo subvencije ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; ugotavlja, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, uvedena med izvajanjem razrešnice v letu 2003, ki povzema pooblastila in odgovornosti, upravljanje, sredstva, dejavnosti in storitve Fundacije, zelo pomembna; ugotavlja, da je podatke iz tabele 1 zagotovila Fundacija; zahteva, da Računsko sodišče preveri vsebino tabele 1;

               3.

               vztraja, da si morajo agencije prizadevati ne le za ustrezno, temveč tudi za učinkovito porabo denarja; poziva Računsko sodišče, da razmisli o možnosti razširitve svojih posebnih letnih poročil o agencijah, tako da bi vključevala pregled delovanja in doseganja ciljev; v tem smislu in v skladu s svojimi resolucijami o razrešnici za leto 2003 vztraja, da je treba upoštevati naslednje vidike, in sicer da se različne agencije, če je mogoče, izogibajo podvajanju ter da se podrobno opredelijo ukrepi za izboljšanje uporabe načela preglednosti sporočanja javnosti in ukrepi Skupnosti za podpiranje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih takšne negativne podobe ne zaslužijo; poudarja, da bi bilo treba državljane EU o tem obvestiti na primeren način ter po potrebi upravičiti obstoj teh agencij in njihove rezultate; zahteva, da Komisija v ta namen sprejme ukrepe, ki se ji zdijo potrebni;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti; več agencij je v poročilih o dejavnostih opozorilo zlasti na povečanje števila uradnikov; poziva Komisijo, da analizira dejansko nastale ali domnevne težave in priporoča nujno prilagoditev predpisov;

               6.

               ugotavlja, da se je Komisija obvezala uskladiti predstavitve poročil o dejavnosti svojih generalnih direktoratov; želi, da se podobno stori za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalnike dejavnosti morajo zagotavljati;

               7.

               z razočaranjem ugotavlja, da Fundacija še vedno ni razrešila težav glede ustreznega predstavljanja odhodkov v zvezi s programom Tempus v svojih računovodskih izkazih; opozarja, da ta težava ostaja kljub stalnim pripombam Računskega sodišča v letnih poročilih od leta 1999 in da je Računsko sodišče v računovodske izkaze Fundacije uvrstilo rezerve; vztraja, da morajo računovodski izkazi Fundacije spoštovati načeli enotnosti in točnosti proračuna;

               8.

               vztraja, da mora Agencija upoštevati veljavne predpise v zvezi z objavo proračuna, razdeljenega na člene in postavke, skupaj s kadrovskim načrtom; kljub temu pri obravnavanju revizij Finančne uredbe upošteva pripombe agencije o nesorazmernih stroških objavljanja in zagotovil o preglednosti;

               9.

               pozdravlja podrobne informacije o razvoju notranje revizije Fundacije, vključene v letno poročilo o delu za leto 2004; pričakuje poročilo o napredku v letnem poročilu o delu za leto 2005 in zbirno poročilo o notranjih revizijah v letu 2005, kakor to zahteva člen 72(5) okvirne finančne uredbe;

               10.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, s čimer bo omogočeno primerno načrtovanje in izvajanje dejavnosti, predvsem pa izogibanje večjim spremembam količine dela v zadnjem trenutku;

               11.

               poziva Komisijo, naj izboljša sinergije agencij z učinkovitejšim sodelovanjem, izogibanjem podvajanju nalog in odpravljanjem pomanjkljivosti na skupnih področjih, zlasti na področju usposabljanja, povezovanja politik Skupnosti, vključevanja zadnjih sistemov upravljanja in reševanja težav, povezanih s pravilnim upravljanjem proračuna.

      (1)  UL C 269, 28.10.2005, str. 36.

      (2)  UL C 332, 28.12.2005, str. 75.

      (3)  UL L 248, 16.9.2002, str. 1.

      (4)  UL L 131, 23.5.1990, str. 1. Uredba, kakor je bila nazadnje spremenjena z Uredbo (ES) št. 1648/2003 (UL L 245, 29.9.2003, str. 22).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  UL L 196, 27.7.2005, str. 113.

      (7)  UL L 196, 27.7.2005, str. 114.